ஆனால் அதே சமயம் பணம் என்பதோ, மூலதனம் என்பதோ உலகில் இன்று பற்றாக்குறையானது அல்ல என்பதும் கசக்கும் உண்மை. மலையளவு மூலதனம் இன்று உலகெங்கும் தன்னை பெருக்க வேண்டி சுற்றிக்கொண்டு இருக்கிறது. உலகு முழுவதும் ஒரு முதலாளித்துவ அமைப்பில் கட்டப்பட்டுக்கொண்டிருக்கும் இக்காலத்தில் அதை எப்படி மிக அதிகமான ஏழை மக்களுக்குத் தேவையான, இணக்கமான காரியங்களுக்கு பயன்படுத்தும் படி நாம் கொள்கைத் திட்டங்களை வகுக்கமுடியும் என்பதை கருத்தில் கொள்ளவேண்டும். இதனாலேயே அரசியல் வாதிகளை நான் இகழ்வது இல்லை. அவர்களால் நிறைய காரியங்கள் செய்ய முடியும், சரியான படி மக்களும் ஊடகங்களும் இயங்கும்போது நமது அரசியல்வாதிகளே நல்ல திட்டங்களை முன்னெடுக்கும் காரணிகளாகவும் இருப்பார்கள் - இருந்திருக்கிறார்கள்.